# Pierre Petit (enginyer)

Pierre Petit (Montluçon, 8 de desembre de 1594 - Lagny-sur-Marne, 20 d'agost de 1677) va ser un astrònom i matemàtic francès.

## Vida i obra

Petit va néixer a Montleçon, fill d'un funcionari local, el 1594 (alguns autors diuen 1597 o 1598). Després d'estudiar a la seva vila natal, va entrar també al funcionariat públic, essent contrôleur de l'election de la seva ciutat. El 1633 va marxar a París on va ser nomenat Comissari Provincial d'Artilleria per Richelieu i el 1649 va esdevenir Intendent General de Fortificacions.
Tot i que Descartes el considerava un xarlatà, per les seves crítiques materialistes i atees al pensament cartesià, Petit va ser força actiu en els cercles científics parisencs i entorn del cercle de Mersenne.
Gran admirador de Huygens, el 1664 li va adreçar una carta interessant-se per la llanterna màgica, arrel d'una demostració que va fer a París el físic danès Thomas Walgenstein, anomenant l'artefacte com la llanterna de por.
Però els seus treballs més interessants van der sobre els cometes: A instàncies de Lluís XIV, qui volia erradicar tota superstició sobre el tema, va publicar la Dissartation sur la nature des cométes, en contra de qualsevol creença irracional sobre els cometes. Tot i així, Petit creia que els cometes netejaven els cels de la matèria bruta emesa pels altres astres. Tan ell com Adrien Auzout, creien que els cometes eren objectes celestes permanents que es movien en circuits tancats i, per tant, subjectes a retorns periòdics.

## Referències

* ↑ Clarke, 2006, p. 173.
* 1 2 Eicher, 2013, p. 111.
* ↑ Fichman, 2008, p. Dicc..
* ↑ Mothu, 2015, p. 261 i ss.
* ↑ Scribano, 2016, p. 143-144.
* ↑ Mannoni, 1991, p. 69-71.
* ↑ Schechner, 2021, p. 127.
* ↑ Schechner, 2021, p. 135.
* ↑ Fernández, 2005, p. 12.

## Bibliografia

* Clarke, Desmond M. Descartes: A biography (en anglès). Cambridge University Press, 2006. ISBN 0-521-82301-3.
* Eicher, David J. COMETS!: Visitors from Deep Space (en anglès). Cambridge University Press, 2013. ISBN 978-0-107-62277-7.
* Fernández, Julio Ángel. Comets: Nature, Dynamics, Origin, and their Cosmogonical Relevance (en anglès). Springer, 2005. ISBN 1-4020-3490-3.
* Mannoni, Laurent «Christian Huygens et la «Lanterne de peur» : l'apparition de la lanterne magique au XVIIe siècle» (en francès). Revue d'histoire du cinéma, Vol. 11, 1991, pàg. 49-78. ISSN: 0769-0959.
* Mothu, Alain «Pierre Petit à l’école antichrétienne de Jean Fontanier (1621)» (en francès). La lettre clandestine, Vol. 23, 2015, pàg. 261-270. ISSN: 1242-3912.
* Schechner, Sara J. Comets, Popular Culture, and the Birth of Modern Cosmology (en anglès). Princeton University Press, 2021. ISBN 978-0-691-22767-2.
* Scribano, Emanuela «Review: Dictionnaire des philosophes français du XVIIe siècle. Acteurs et réseaux du savoir» (en italià). Rivista di Storia della Filosofia, Vol. 71, Num. 1, 2016, pàg. 140-144. ISSN: 0393-2516.

## Enllaços externs

* O'Connor, John J.; Robertson, Edmund F. «Pierre Petit (enginyer)» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Fichman, Martin. «Petit, Pierre» (en anglès). Complete Dictionary of Scientific Biography, 2008. [Consulta: 30 agost 2024].
* Westfall, Richard S. «Petit, Pierre» (en anglès). The Galileo Project, 1995. [Consulta: 30 agost 2024].